I. Se sol·licita d'aquesta Comissió Jurídica Assessora que dictamini pel tràmit d'urgència el Projecte de decret legislatiu pel qual es modifica la Llei 1/1989 de 16 de febrer de creació de l'Institut Català d'Estudis Mediterranis a fi d'adaptar-la a la Llei 30/1992 de 26 de novembre.
La unitat de la Llei de delegació (Llei 2/1994 de 24 de març) i l'opció escollida d'exercitar aquesta delegació mitjançant una pluralitat de decrets legislatius ha portat a aquesta Comissió Jurídica Assessora (Dictamen 149/94 –el primer emès sobre la matèria–) a establir unes consideracions generals reproduïbles en els respectius dictàmens perquè aquests resultin complets sense perjudici de completar cada un d'ells de forma separada amb els fonaments que són resultat de l'examen del procediment d'elaboració i del contingut del respectiu Projecte de decret legislatiu.
Així pel que afecta a la competència i l'objecte de la intervenció de la Comissió Jurídica Assessora es recorda el següent:
El nostre ordenament (article 3.1.a del Decret legislatiu 1/1991 de 25 de març que regula aquest alt òrgan consultiu del Govern de la Generalitat) exigeix preceptivament aquest dictamen per vetllar perquè l'exercici de la delegació " se mantenga en los límites de la autorización " (SSTS de 21 de gener i 20 de juny de 1986 4 de febrer i 20 de maig de 1987 entre d'altres).
Consegüentment aquest Dictamen ha d'examinar si el Projecte de decret legislatiu s'ajusta a l'autorització del Parlament i si s'han produït infraccions de procediment.
Cal recordar que el valor de llei del Decret legislatiu ho és en la mesura en què s'ajusta a la delegació o autorització del Parlament (Dictamen 24/90 d'1 de juliol) i que els dos possibles motius d'impugnació jurisdiccional són la infracció dels termes de la delegació o la manca d'intervenció preceptiva de l'alt òrgan consultiu del Govern.
Atès que com després es dirà s'ha fixat un termini d'exercici de la delegació conferida el Projecte de decret legislatiu s'ha d'aprovar abans del seu venciment.
És per aquesta raó que d'acord amb la petició formal de l'òrgan consultant aquesta Comissió emet el Dictamen amb urgència i no fa ús de la facultat de fer-ho en el termini de dos mesos previst com a normal a l'article 12 del Decret legislatiu 1/1991.
Sobre els termes de l'autorització atorgada al Govern aquesta Comissió manifesta el següent:
a) Els textos legals susceptibles d'adaptació es detallen en l'annex (art. 1.1).
d) Un cop el Govern hagi aprovat el decret o els decrets legislatius els ha de trametre al Parlament de Catalunya als efectes del que estableix l'article 127 del Reglament d'aquest (art. 4) és a dir per al control addicional de la legislació delegada que correspon que sigui efectuat pel Parlament (art. 127 esmentat).
L'annex al qual es remet l'article 1.1 de la Llei 2/1994 inclou la Llei 1/1989 de 16 de febrer.
El recurs ordinari apareix regulat a la secció 2a (art. 114 a 117) del capítol II del títol VIII de la Llei 30/1992; el recurs de revisió i la reclamació prèvia a l'exercici d'accions civils i laborals matèries a les quals també fa referència el Projecte de decret legislatiu estan regulades respectivament en els articles 118 i 119 i 120 a 126 de l'esmentada Llei 30/1992 que constitueix per tant el marc normatiu en què la proposta objecte d'aquest Dictamen s'insereix i són els principis i criteris que han de regir en aquest cas l'exercici de la delegació legislativa com expressament diu l'article 1.2 de la Llei 2/1994.
L'expedient conté una memòria explicativa que analitza la Llei 1/1989 de 16 de febrer de creació de l'Institut Català d'Estudis Mediterranis i arriba a la conclusió de la inadequació del seu sistema de recursos a allò que disposa en aquesta matèria la Llei 30/1992.
S'adjunta també un informe econòmic (art. 63 de la Llei 13/1989).
Com sigui que la proposta no altera ni suprimeix cap dels recursos existents i aquest és exclusivament l'abast de l'adaptació no s'ha considerat necessari procedir a efectuar l'audiència de les entitats que tenen la representació i la defensa d'interessos de caràcter general o afectats pel Projecte de decret legislatiu (art. 64 de la Llei 13/1989).
Existeix a l'expedient un informe del Gabinet Jurídic Central (art. 65 de la Llei 13/1989).
Per tant en l'aspecte procedimental no pertoca formular observacions.
V. El Projecte de decret legislatiu comporta meres modificacions formals centrades exclusivament en l'article 11 de la Llei 1/1989 relatiu al règim de recursos al qual es dóna nova redacció per:
a) Transformar la referència al recurs d'alçada per la de recurs ordinari (art. 107.1 LPC).
b) Determinar que el recurs extraordinari de revisió s'ha d'interposar "davant l'òrgan administratiu que l'hagi dictat" (art. 118 LPC) si bé aquesta última expressió hauria de ser en plural.
c) Establir que s'adrecin al director de l'Institut les reclamacions prèvies a l'exercici d'accions civils i laborals (art. 125 LPC).
Les modificacions proposades són encertades.
En els preàmbuls s'hauria de "suprimir" la paraula conseller que precedeix a les de "titular del Departament de la Presidència" atès que aquest Departament no té conseller.
Com que aquesta Comissió no formula observacions al Projecte de decret legislatiu aquest pot fer constar que es dicta "de conformitat amb el dictamen emès per la Comissió Jurídica Assessora" tal com es proposa en el preàmbul (art. 5.3 del Decret legislatiu 1/1991).
Es pot elevar al Govern per a la seva aprovació el Projecte de decret legislatiu d'adequació a la Llei 30/1992 de la Llei 1/1989 de 16 de febrer de creació de l'Institut Català d'Estudis Mediterranis.